1921ء کی بالی ووڈ فلموں کی فہرست

1921ء کی بالی ووڈ فلموں کی فہرست 

## 1921ء میں بھارتی فلمی صنعت
### خبریں اور نکات
* آر وینکیا جنھوں نے 1914ء میں مدراس میں پہلے سنیما کی بنیاد رکھی تھی، انھوں نے اپنے بیٹے آر ایس پرکاش کو جرمنی، انگلینڈ اور امریکا فلم تکنیک سیکھنے بھیجا۔ 1921ء میں آر ایس پرکاش نے واپس آکر مدراس میں اپنے فلم اسٹوڈیو **اسٹار آف دی ایسٹ **کی بنیاد رکھی ۔
### بھارتی فلمی صنعت میں پیدائش

#### جنوری تا اپریل
upright=0.4|تصغیر|''ساحر لدھیانوی '' (1921ء تا 1980ء)
* **[[ساحر لدھیانوی]] ** : پیدائش 8 مارچ 1921ء، ہندی فلموں کے معروف نغمہ نویس اور شاعر، جنھوں نے یادگار ہندی فلموں پیاسا، دیوار، کالا پتھر، ترشول، کبھی کبھی، ضمیر، داغ، وقت، داستان، تاج محل، سادھنا، دیوداس، ملاپ اور الف لیلہ میں گیت لکے۔ ان کے لکھے مقبول گیتوں میں ’اے میری زہرہ جبیں ‘، ’اُُڑیں جب جب زلفیں تیری‘، ’تیرے چہرے سے نظر نہیں ہٹتی‘، ’ابھی نہ جاؤ چھوڑ کر ‘، ’کبھی کبھی میرے دل میں خیال‘، ’میرے دل میں آج کیا ہے تو کہے ‘، ’میں پل دو پل کا شاعر ہوں ‘، ’آگے بھی جانے نہ تو‘، ’جو وعدہ کیا وہ نبھانا پڑے گا‘، ’محبت بڑے کام کی چیز‘، ’تم اگر ساتھ دینے کا وعدہ ‘، ’یہ دل تم بن کہیں لگتا نہیں ‘، ’چلو اک بار پھر سے اجنبی‘، ’اِک راستہ ہے زندگی‘، ’تم سا نہیں دیکھا‘، ’میرے گھر آئی اک ننھی پری‘، ’سر جو تیرا چکرائے ‘، ’آجا تجھ کو پکارے میرے گیت‘، ’بابل کی دعائیں ‘، ’ریشمی شلوار کرتا جالی کا ‘، ’تدبیر سے بگڑی ہوئی تقدیر‘، ’لاگا چنری میں داغ‘، ’تمھاری نظر کیوں خفا‘، ’حسن حاظر ہے ‘، ’بانہوں میں تیری مستی کے گھیرے ‘، ’نہ تو زمیں کے لیے ‘، ’یہ دنیا اگر مل بھی جائے تو کیاہے ‘، ’ملتی ہے زندگی میں محبت ‘، ’اس ریشمی پازیب کی جھنکار‘، ’غیروں پہ کرم اپنوں پہ ستم‘، ’جائیں تو جائیں کہاں ‘ وغیرہ شامل ہیں۔
upright=0.4|تصغیر|''ایم وی راج امما '' (1921ء تا 1999ء)
* **[[ایم وی راج امما]] ** : پیدائش 10 مارچ 1921ء، کنڑا، تمل، تیلگو اور ہندی فلموں کی اداکارہ، ہندی فلم سہاگ اور اسکول ماسٹر کے علاوہ 80 تمل، 60 کنڑا اور 20تیلگو فلموں میں کام کیا، جن میں کتور چینمما، تھائی دیواراو، گمستیون پین، ایمے تھمننا، سمسورا نوکا، رادھا رمننا، اتھما پتھیرن، قابل ذکر فلمیں ہیں۔
* **[[سبودھ مکھرجی]] **: پیدائش 14 اپریل 1921ء، ہندی فلموں کے ہدایت کار، لکھاری اور فلم ساز۔ جنھوں نے دیواآنند کے ساتھ پینگ گیسٹ، لو میرج، منیم جی،شمی کپور کے ساتھ جنگلی، ششی کپورکے ساتھ دیوانگی، مسٹر رومیو، شرمیلی، سائرہ بانو کے ساتھ ابھینیتری، اپریل فول، شاگرد، ساز اور آواز، اس کے علاوہ تیسری آنکھ، الٹا سیدھا، لڑکے باپ سے بڑھ کے نامی فلمیں بنائیں ۔
#### مئی تا اگست
upright=0.4|تصغیر|''ستیہ جیت رائے '' (1921ء تا 1992ء)
* **[[ستیہ جیت رائے]] **: پیدائش 2 مئی 1921ء،، بنگالی مصنف، ہدایت کار اور فلمساز، جن کی فلم ’’پتھر پنچالی‘‘ (1955ء )کنز فلم فیسٹیول میں "بہترین انسانی دستاویز" کا اعزاز حاصل کیا، اس کے علاوہ اپراجیتو، اپرا سنسار، نائیک، شطرنج کے کھلاڑی، چارولتا، اشانتی سنکیت، گوپی گائنے باگا بائنے، ارنئیر دن راتری، مہانگر، دیوی، پارش پتھر، سونارقلعہ، چڑیا خانہ، جلسہ گھر، کپروش نامی فلموں بنائیں۔
* **[[آچاریہ اتھریہ]] ** : پیدائش 7 مئی 1921ء، تیلگو فلموں کے کہانی نویس اور نغمہ نویس۔ ۔
* **[[کماری (اداکارہ)|کماری]] ** (ناگراج کماری مدیلا): پیدائش 1921ء/ 1 جون، تیلگو فلموں کی اداکارہ، سمنگکلی، ویوتا، ناوا لوکم، سری کالہاستی ایشور مہاتیم، نیلا کوئیل، روپ بست، بدتھا پنگلی، مدیانیا پترن اور دکشا یگنم نامی فلموں میں کام کیا۔
* **[[اے کے کاملن]] ** : پیدائش [25 جون ] [1921ء، تمل اور ملیالم فلموں کی اداکارہ، ملیالم فلم بالن اور تمل فلم سیوا سدن میں اداکاری کے لیے جانی جاتی ہیں۔
* **[[ایم ایس راما راؤ]] ** : پیدائش 3 جولائی 1921ء، تیلگو فلموں کے مقبول گلوکار، تیلگو فلم منادیشم، جیویتھم، شاووکرو، پلیٹرو، نا اللو، جیا سمہا، سنورنا سندری، سارنگ دھارا جیسی فلموں میں گیت گائے۔
* **[[ہرنام سنگھ راویل]] **: پیدائش 21 اگست 1921ء،، ہندی فلموں کے ہدایت کار اور لکھاری،میرے محبوب، لیلیٰ مجنوں، محبوب کی مہندی، شرارت جیسی یادگار فلمیں لکھیں اور بنائیں۔ دیگر فلموں میں پتنگا، جوانی کی آگ، پاکٹ مار، مستانہ، روپ کی رانی چوروں کا راجا، کانچ کی گڑیا اور دیدارِ یار، شامل ہیں 
#### ستمبر تا دسمبر
* **[[مینا شوری|مینا شورے]] ** : پیدائش 15 ستمبر 1921ء، ہندی فلموں کی اداکارہ، ایک تھی لڑکی، آگ کا دریا، آرسی، شریمتی 420، دکھیاری، زیورات، مداری، راجا رانی نامی ہندی فلموں میں کام کیا اور 1956ء میں پاکستان آگئیں اور فلم مس 56، سرفروش، بڑا آدمی، ترانہ سمیت کئی فلموں میں کام کیا۔
* **[[بمل کمار]] **: پیدائش 19 ستمبر 1921ء، ہندی اور بنگالی فلموں کے لکھاری۔ ہندی فلم بالیکا ودھو، دل گلی اور بنگالی فلم چھٹی، بسنت بلاپ، نین تارا، بالیکا بدھو کی کہانی لکھی۔
* **[[دھولیپالا]] **(دھولیپالا سیتا رام شاستری) : پیدائش 24 ستمبر 1921ء، تیلگو فلموں کی اداکارہ، منفی کرداروں ک لیے مقبول۔ 13 برس کی عمر سے ہی اداکاری شروع کی لیکن 1960ء میں این ٹی راما راؤکی فلم ’’شری کرشنا پانڈویم ‘‘ میں **شکوُنی ** کے کردار سے اتنی شہرت ملی کہ بعد کی کئی فلموں مثلاً بال بھارتم، بال مہابھارت، دان ویر سورا کرن میں شکوُنی کا کردار نبھایا۔ 300 سے زیادہ فلموں میں کام کیا، جن میں زیادہ تھر مذہبی اور دیومالائی موضوعات پر مبنی تھیں۔ ان میں مایا بازار، بھیشما، شری کرشنا یدھم، شری راما انجانیا یدھم، کروکشیترم، قابل ذکر فلمیں ہیں، آخری بار مہیش بابو کی فلم مُراری میں نظر آئے۔
* **[[رمننا ریڈی]] ** (تھکاورپو وینکٹ رمننا ریڈی): پیدائش 1 اکتوبر 1921ء، تیلگو فلموں کے مزاحیہ اداکار، تیلگو فلموں کے سپر اسٹار این ٹی راما راؤ اور اکھینی ناگیشور راؤ کے مدمقابل کئی فلموں میں کام کیا۔ جن میں مس اما، پریورتن، لکشے ادھیکاری، لو کوسا، بھاگیہ ریکھا، مایا بازار، شری وینکٹیشور مہاتئم، گنداما کتھا، اپو چیسی پپو کوڈو، راموڈو بھیموڈو، ناپورنا، سی آئی ڈی، ارادھنا، شریمنتھوڈو وغیرہ مقبول فلمیں ہیں۔
* **[[ایس کے اوجھا]] **(شبھ کرن اوجھا): پیدائش 4 اکتوبر 1921ء، 40 اور 50کی دہائی میں ہندی فلموں کے ہدایت کار،ڈولی، نئی رات، آدھی رات، ہلچل، ناز اور ستارہ نامی فلمیں بنائیں۔ اس کے علاوہ مستانہ اور 1971ء میں اپاسنا نامی ہندی فلموں کی کہانی لکھی۔ یہ پہلے ایسے ہندوستانی ہدایت کار تھے جنھوں نے سری لنکا میں سنہالی زبان کی فلم رکمنی دیوی (1954ء )بنائی۔
* **[[آر کے لکشمن]] **(راسیپورم كرشن سوامی لکشمن): پیدائش 24اکتوبر 1921ء، ہندوستان کے آرٹسٹ اور مزاحیہ خاکہ نگار۔ مسٹر اینڈ مسز 55 اور ہوتوتو نامی فلم اور مالگڈی دیز نامی ڈراما سیریز میں آرٹ ورک یعنی ڈرائنگ و کارٹون اور اینیمیشن بنانے کا کام کیا۔ ان کی لکھی تحریروں پر ڈراما سیریز ’’واگلے کی دنیا ‘‘ بنایا گیا ہے۔
* **[[کالی بینرجی]] ** : پیدائش 20 نومبر 1921ء، ہندی اور بنگالی فلموں کے اداکار، ہندی فلم باورچی کے علاوہ، پارس پتھر، بیل اکشر نیچے، نمرتن، رتویک گھاتک، ناگرِک، اجنترِک، اپراجیتو، کابلی والا اور بادشاہ نامی بنگالی فلموں میں کام کیا۔
* **[[چیدآنند داس گپتا]] **: پیدائش 20 نومبر 1921ء،، بنگالی فلموں کے ہدایت کار، لکھاری اور اداکار۔ بطور اداکار فلم بیشے شرون، بطور لکھاری فلم بیشے شرون، امودنی اور بطور ہدایتکار بلیٹ فراٹ اور امودنی فلم کے علاوہ ڈوکیومنٹری فلمیں بھی بنائیں 
* **[[چندر کانت گوکھلے]] ** : پیدائش 20 نومبر 1921ء، مراٹھی اور ہندی فلموں کے اداکار۔ ہندی فلموں کی اولین اداکارہ درگا بائی کامت کے نواسے، کملا بائی گوکھلے کے بیٹے اور اداکار وکرم گوکھلے کے والد، مراٹھی فلموں، جیواچہ سکھا، سدھی مانسے، تتھے نندتے لکشمی، مراٹھا تتوکا میلواوا اور ہندی فلموں میں سہاگ رات، بجلی، راؤ صاحب، پرُش، حراست، انگار، وزیر، پریم، لوفر، وشواس گھات، وجود، شکتی، نامی فلموں میں کام کیا۔
* **[[موہن سیگل]] **: پیدائش 1 دسمبر 1921ء، ہندی فلموں کے ہدایت کار اور فلمساز، طور اداکار فلم نیچا نگر، پھول اور کانٹے، افسر میں کام کرنے کے بعد بطور ہدایت کار نیو دہلی، ساجن، اولاد، دیور، کرتویہ، کروڑ پتی، کنیادان، ساجن، ساون بھادوں، راجا جانی، سنتان، ایک ہی راستہ، دولت، سمراٹ، ہم ہیں لاجواب اور قسم سہاگ کی نامی فلموں بنائیں۔
### مقبول فلمیں
#### بھکت ویدُور
upright=0.7|تصغیر|'' بھکت ویدُور'' (1921) فلم کے منظر میں مہابھارت کا کردار ویدُر، گاندھی جی کے انداز میں
* **[[بھکت ویدور]]، بھارت کی پہلی ممنوعہ (Banned) فلم **: بھارت میں سن 1918 میں سنسر شپ ایکٹ بنایا گیا، جس پر پہلی بار عمل 1921 ء میں ہوا، ہدایت کار ڈی ڈبلیو گریفتھ کی انگریزی فلم "آرفنس آف دی سٹورم" ۔ کو سینسر بورڈ کے سامنے لایا گیا تو اس فلم کے کچھ مناظر کو کاٹنے کے بعد سینسر بورڈ نے اسے سرٹیفکیٹ دے دیا۔ یہی بھارت کی پہلی سینسر سرٹیفکیٹ والی فلم مانی جاتی ہے، اس فلم میں فرانس کے انقلاب اور طبقاتی جدوجہد اور نسلی نفرت کو دکھایا گیا تھا۔ لہذا کانٹ چھاٹ کے بعد بھارت میں ریلیز ہونے سے پہلے اسے بھارت میں پہلا سینسر سرٹیفکیٹ ملا لیکن 1921ء ہی میں کوہ نور فلم کمپنی کے بینر تلے ہدایت کار کانجی بھائی راٹھور کی ہندی فلم **[[بھکت ویدور]] ** بھارت کی پہلی فلم بنی جسے کہ سنسر شپ کے تحت سندھ اور مدراس (موجودہ چنائی) میں نمائش کے لیے ممنوع قرار دیا گیا۔ یہ ایک خاموش فلم تھی۔ موہن لال جی ڈیو کی کہانی جو مہا بھارت کے دور پر مبنی تھی۔ جس میں پانڈو اور كوروو کے درمیان تنازعات کو ایک شاعر بھکت ویدرکے نقطہ نظر سے دکھایا گیا تھا۔ اب آپ سوچیں گے کی اس میں فلم کو پابندی کرنے کی ایسی کون سی بات تھی۔ تو اس کا سبب یہ تھا کی بھارت اس وقت اپنی آزادی کی لڑائی لڑ رہا تھا۔ مارچ 1919 میں ہندوستان کی برطانوی حکومت کی طرف سے بھارت میں گاندھی جی کی قیادت میں ابھر رہی قومی تحریک کو کچلنے کے مقصد سے "رولٹ ایکٹ" نام کا ایک قانون منظور کیا گیا۔ اس کے مطابق برطانوی حکومت کو یہ حق حاصل ہو گیا تھا کہ وہ کسی بھی ہندوستانی پر عدالت میں بغیر مقدمہ چلائے اور بغیر سزا دیے اسے جیل میں بند کر سکتی تھی۔ اس قانون کے تحت مجرم کو اس کے خلاف مقدمہ درج کرنے والے کا نام جاننے کا حق بھی ختم کر دیا گیا تھا / اس قانون کی مخالفت میں ملک گیر ہڑتالیں، جلوس اور جلسے ہونے لگے۔ مہاتما گاندھی نے وسیع ہڑتال کا اعلان کیا۔ 13 اپریل 1919 کو ڈاکٹر سیف الدین كچلو اور ڈاکٹر ستیہ پال کی گرفتاری کی مخالفت میں جلياوالا باغ میں لوگوں کی بھیڑ جمع ہوئی۔ امرتسر میں تعینات فوجی کمانڈر جنرل ڈائر نے اس بھیڑ پر اندھا دھند گولیاں چلوائیں۔ ہزاروں لوگ مارے گئے۔ بھیڑ میں خواتین اور بچے بھی تھے۔ پورے ملک میں غم و غصہ کی لہر تھی۔ ایسے میں اگلے ہی سال فلم "بھکت ویدر" ریلیز ہوئی۔ اس فلم میں بھکت کا اہم کردار دوارکا داس سمپت نے ادا کیا تھا۔ جو خاموش فلموں کے منجھے ہوئے اداکار تھے۔ دیگر اداکاروں مین میں مانک لال پٹیل(جنوں نے کرشنا کا کردار نبھایا)، ہومی ماسٹر( جو دریودھن کے کردار میں نظر آئے)، پربھا شنکر، گنگا رام اور سکینہ تھے۔ اس فلم میں ویدر کے کردار نے سر پر گاندھی ٹوپی لگائی تھی اور کھدی کے کپڑے پہنے تھے۔ یہی انگریزی حکومت کی آنکھوں میں کھٹک گئی کیونکہ رولٹ ایکٹ کے خلاف مزاحمت اور جاليا والا باغ قتل عام سے لوگوں میں پہلے ہی برطانوی حکومت میں فی زبردست غم و غصہ تھا۔ گاندھی جی کی نقل و حرکت سے ڈری ہوئی انگریزی حکومت نے فلم کو بھارت میں پابندی عائد کر دی۔ برطانوی سینسر بورڈ نے فلم کو ممنوعہ قرار دیتے ہوئے یہ دلیل دی کی ہم جانتے ہیں کہ آپ کیا دکھا رہے ہیں یہ ویدر نہیں یہ گاندھی ہے۔ اس فلم میں ہندو تاریخی کردار ویدر کو موہن داس کرم چند گاندھی کی شخصیت جیسا دکھایا گیا ہے۔ اسے نمائش کی اجازت نہیں دی جائے گی۔ اس فلم کو حکومت کے خلاف عوام کو اکسانے کی کوشش مانتے ہوئے برطانوی حکومت نے فلم کے پرنٹ قبضہ کر لیے اس طرح "بھکت ویدور " مدراس، کراچی اور کچھ دیگر صوبوں میں ممنوع کر دی گئی۔ ہدایت کار کانجی بھائی راٹھور برطانوی حکومت کو سمجھانے میں ناکام رہے اور انھیں ایک بڑا معاشی نقصان بھی اٹھانا پڑا۔ فلم کی کہانی، ویدُر کی زندگی اور فلسفہ پر مبنی تھی۔ مہابھارت کی کہانی میں ویدُر دراصل دھرت راشٹر کے وزیر تھے اور انصاف پسند ہونے کی وجہ سے پانڈؤں کے خیر خواہ تھے، جو کورو اور پانڈوں کو آپس میں جنگ کرنے سے روکنے کی کوشش کرتے رہے، وہ شاعر بھی تھے اور انھوں نے اپنے فلسفہ اور اصولوں کی ایک کتاب **دیدُر نیتی ** بھی لکھی۔ عمر کے آخری دور میں جنگل میں گوشہ نشین ہو گئے تھے اور وہیں وفات پائی۔ 

#### بلیٹ فیراٹ
تصغیر|''بلیٹ فیراٹ'' (1921) فلم کے منظر میں دھریندر ناتھ گنگولی
* **بلیٹ فیراٹ** یعنی ولایت پلٹ، 1921ء میں ریلیز ہونے والی بنگالی فلم تھی۔ اس دور میں جب مذہبی، دیومالائی اور تاریخی فلموں کا دور چل رہا تھا، بلیٹ فیراٹ نہ صرف بنگالی زبان بلکہ ہندوستان کی وہ پہلی فلم بنی جو سماجی موضوع پر مبنی تھی، یہ ہندوستان کی پہلی رومانوی اور مزاحیہ فلم بھی تھی۔ اس فلم کے ہدایت کار این سی لاہاری تھے، جبکہ اس فلم کے لکھائی، فلمساز اور معاون ہدایت کار دھریندر ناتھ گنگولی تھے۔ اس فلم میں مرکزی کردار بھی دھیریندر گنگولی نے ادا کیا، فلم کے دیگر اداکاروں میں منمتا پال اور کنج لال چکرورتی شامل ہے۔ محبت کی کہانی پر یہ پہلی بھارتی فلم تھی جس میں بوس وکنار کے مناظر شامل ہوئے اور اس فلم نے بھارتی فلموں میں پیار اور رومانوی کہانیوں کا کبھی کبھی ختم ہونے والا سلسلہ شروع کیا۔ یہ فلم ایک بڑی ہٹ ثابت ہوئی۔ . اس فلم میں حقیقت پسندانہ محبت کے مناظر پر سنسر بورڈ نے کوئی اعتراض نہیں کیا۔ کیونکہ اس وقت برطانوی اور امریکی معاشروں سے آنے والی فلموں میں یہ ایک عام معمول تھا۔ سماجی پیغام پر مبنی اس فلم کی کہانی میں ولایت پلٹ یعنی تعلیم کے لیے برطانیہ یا بیرون ملک سے واپس آنے والے مغرب زدہ ولایتیوں پر طنز کیا گیا ہے جو اپنے لب و لہجہ، منفی رویوں اور غرور و تکبر میں مبتلا ہو کر اپنے ملک کی روایات کو بھول جاتے ہیں - 
#### دھروُا چریتر
تصغیر|''دھروُا چریتر'' (1921) فلم کا پوسٹر،</br> ماخذ : انٹرنیٹ مووی ڈیٹا بیس
* 1921ء میں فلم **دھروا چریتر** ریلیز ہوئی۔ مدن تھیٹر کی تیار کردہ اس فلم کے ہدایت کار جیوتش بینرجی اور یوگینیو ڈی لیگورو تھے۔ فلم کی کہانی تلسی داس شیدا ے لکھی تھی اس فلم میں پیشینس کوپر، ماسٹر موہن،سائنورا ڈورس، ایم منی لال، پی مدن اورآغا حشر کاشمیری نے اداکاری کی۔ یہ واحد فلم تھی جس میں آغا حشر کاشمیری نے اداکاری کی۔ 1913ء میں جب خاموش فلموں کی ابتدا ہوئی انہی دنوں آغا حشرکاشمیری اسٹیج تھیٹر کی دنیا پر چھا ئے ہوئے تھے، متحرک فلموں کی آمد سے تھیٹر کمپنی کی اہمیت کم ہونے لگی، لاہو رمیں آغا حشرکاشمیری کی قائم کردہ "انڈین شیکسپیرتھیئٹریکل کمپنی"بند ہو گئی۔ 1914ء میں آغا حشرؔ کی رفیقۂ حیات کا انتقال ہو گیا اور ناسازگاریٔ حالات کی وجہ سے وہ کلکتہ چلے گئے۔ کلکتہ میں آغا صاحب جے۔ ایف۔ میڈن (مدن)کے پاس گیارہ روپیہ ماہوار پر ملازم ہو گئے اور کئی برس وہاں مقیم رہے۔ اس دوران حشرؔ نے زیادہ تر ہندی ڈرامے لکھے۔ آغا حشر کاشمیری کی ملازمت کے دوران مدن تھیٹرز میں 1919ء میں بلوا منگل، 1920ء میں نل دمینتی اور پھر فلم دھروا چریتر ایلیز ہوئی۔ جس میں آغا حشرکاشمیری نے اداکاری بھی کی۔ کلکتہ میں مدن تھیٹرز میں آغا حشرکی کہانیوں کو پزیرائی نہ ملی تو آپ نے 1924ء میں مدن تھیٹر سے قطع تعلق کیا اور پھر کلکتہ سے بمبئی چلے آئے جہاں کامیابی نے ان کے قدم چومے۔ فلم **دھروا چریتر ** کی کہانی ہنددو دیومالائی کردار دھروُ کے متعلق ہے،جس کا تذکرہ وشنو پران اور بھگوات پران میں ہے۔ دھروُ کے معنی ہیں قطب ستارہ۔ منو اور شتروپا (جو ہندو عقاید کے مطابق اولین انسانی جوڑا تھا) کے ایک بیٹے راجا اتانپاد کی دو رانیاں تھیں سورُوچی اور سُنیتی۔ سوروچی کے بیٹے کا نام اتم تھا۔ سنیتی کے بیٹے کا نام دھروُ تھا۔ راجا اتانپاد رانی سورُوچی کو بہت چاہتے تھے، اس لیے رانی سوروچی کو ملکہ بنا کر محل کے اندر رکھا اور رانی سنیتی داسی بن کر گھر کے باہر رہتیں۔ رانی رانی سوروچی مغرور تھی اور سنیتی اور اس کے بیٹے دھرو سے ے نفرت اور حسد کرتی تھی۔ ایک بار راجا اور رانی سوروچی دربار میں بیٹھے تھے اور راجکمار اتم راجا کی گود میں بیٹھے تھے۔ اتنے میں راجکمار دھرو کہیں سے کھیلتے ہوئے آئے اور راجا کی گودی میں بیٹھنے گئے۔ اس بات پر رانی سوروچی ناراض ہوئیں اور دھروُ کا ہاتھ پکڑ کر نیچے اتار کر سخت الفاظ میں کہا ‘‘بچے! تو اس راج تخت پر بیٹھنے کے لائق نہیں، اگر تجھے تخت پر بیٹھنا ہے تو میری کوکھ سے جنم لینا ہوگا ‘‘ ننھا دھرو غصہ میں روتے ہوئے اپنی ماں کے پاس گیا اور انھیں سب بات بتائی۔ سنيتی نے گہری سانس لے کر دھروسے کہا، ‘‘بیٹا! تو دوسروں کے لیے کسی قسم کے ناخوش چاہت مت کر۔ جو انسان دوسروں کو دکھ دیتا ہے، اس کے خود ہی اس کا پھل بھگتناپڑتا ہے۔ سوروچی نے جو کچھ کہا ہے، ٹھیک ہی ہے ؛ کیونکہ وہ مہاراج کی بیوی ہے اور میں داسی۔ اگر راجکمار اتّم کی مانند تخت پر بیٹھنا چاہتا ہے تو دشمنی اور غصہ کو چھوڑ کر بس،بھگوان کی تپسیا میں لگ جا، اگر بھگوان نے تیری قسمت میں تخت لکھا ہے تو وہ تجھے ملے گا۔ بھگوان نے چاہا تو وہ تجھے اس سے بھی بڑا مقام دے گا۔ دھرو نے جب ماں کی بات سنی توخاموش ہو گیا اور پھر تپسیا کے لیے جنگل کی طرف چل دیا۔ جنگل میں دھرو کو ایک سنت سادھو ناردجی ملے ہیں۔ نارد نے دھرو سے کہا ابھی تم بچے ہے، تپسیا وغیرہ تمھارے بس کی بات نہیں، مگر دھرو اپنی ضد پر قائم رہا۔ دھرو کا اٹل ارادہ دیکھ کر نارد نے انھیں تپسیا کا طریقہ بتا دیا۔ دھرو بتائے ہوئے مقام پر آسن بچھا کر مستحکم انداز سے بیٹھ گئے اور تپسیا میں لگ گئے۔  مہینوں کے تپسیا کے بعد بھگوان کے درشن ہوئے۔ بھگوان نے کہا کہ وہ تخت تیری قسمت میں لکھا گیا ہے۔ ادھر راجا اتانپاد کا بیٹا   راجکمار اتّم ایک دن شکار کھیلتے ہوئے ہمالیہ پہاڑ پر گیا اور جہاں کے ایک بلوان يكشو سے مدبھیڑ ہوئی اس نے راجکمار کو نے مار ڈالا۔ رانی سوروچی راجکمار کی موت کا صدمہ برداشت نہ کرسکی اور وہ بھی آخرت سدھار گئی۔ راجا اتتانپاد نے اپنا تخت و تاج دھرو کے حوالے کیا اور خود تپسیا کے لیے گوشہ نشین ہوکر جنگل کو چل دیے۔ کہتے ہیں کہ دھرو کی تپسیا سے خوش ہو کر بھگوان نے انھیں موکش دے دیا تھا اور ستارہ کی سلطنت میں ایک مقام بخشا تھا۔ جب مہا پرلے ’(طوفانِ نوح کی طرز کا عظیم طوفان) آیا تو دھروُ قطب ستارہ بن کر آسمان میں چلا گیا اور آج بھی وہیں روشن ہے۔
#### مہاستی انسویہ
* 1921ء میں ہدایت کار کانجی بھائی راٹھور کی فلم ’’مہا ستی انسویہ ‘‘ سینما گھروں کی زینت بنی۔ یہ فلم کوہِ نور اسٹوڈیو کی تیار کردہ تھی۔ فلم کے اداکاروں میں خلیل، ویدیا اور سکینہ شامل تھیں۔ فلم کی کہانی بھگوت پران اور راماین کی ایک کردار ستی انسویہ کے بارے میں ہے جو اپنے شوہر کی اطاعت، خدمت اور وفاداری کے لیے ایک مثال تھی، تین دیوتاؤں نے مل کر ستی انسویہ کی آزمائش کرنے کی کوشش کی اور ستی انسویہ ہر آزمائش میں پوری اُتری۔ یہ فلم اس وقت کی مقبول فلم ثابت ہوئی تاہم اس فلم کی مقبولت کی اصل وجہ یہ بنائی جاتی ہے کہ اس فلم کے ایک سین میں اداکارہ سکینہ کونیم عریاں دکھایا گیا تھا۔
#### سریکھا ہرن
* 1921ء میں بابو راؤپینٹر کی فلم **سریکھا ہرن ** ریلیز ہوئی۔ فلم کی کہانی مہابھارت کے ایک قصہ پر مبنی ہے۔ شری کرشن کے بڑے بھائی بلرام اور راجا ککدمی کی بیٹی ریواتھی کی شادی کے نعد ان کی ایک بیٹی ہوئی جس کا نام سریکھا (ششی ریکھا/واتسلا)تھا۔ جب سریکھ اجوان ہوئی تو پانڈو سلطنت کے ارجن اور اس کی بیوی سبدھرا جو سریکھا کی چاچی بھی تھی نے اپنے دیور ابھیمنیو کے لیے سریکھا کا ہاتھ مانگ لیا۔ لیکن جب پانڈوؤ کو کئی سال جنگل میں روپوشی اختیار کرنا پڑی تو اس بات کا فائدہ اٹھاتے ہوئے کورؤ ں سلطنت کے دریودھن نے اپنے بیٹے لکشمن کمار کی شادی سریکھا سے کرنے کی کوشش کی۔ لیکن ابھیمنیو نے گٹوکچ اور سبدھرا کی مدد سے سریکھا کو شادی کے منڈپ سے بھگانے میں کامیاب ہو گیا اور بالآخر سریکھا سے شادی کرلی۔ یہ اداکار و ہدایتکار وی شانتا رام کی بطور اداکار پہلی فلم تھی، اس فلم میں وی شانتا رام نے کرشنا کا کردار ادا کیا۔ دیگر اداکاروں میں وشنوپنت پگنس، بابو راؤ پندھارکر، راجیو مہاسکر، بالا صاحب یادو، گنپت باکرے، زنزر راؤ پوار، جی آر مانے اور گجرا بائی شامل تھیں۔

## 1921ء کی فلمیں

## مزید دیکھیے
بالی ووڈ فلموں کی فہرستیں
## حوالہ جات

زمرہ:1921ء کی فلموں کی فہرستیں بلحاظ ملک یا زبان
زمرہ:بالی ووڈ فلموں کی فہرستیں بلحاظ سال
زمرہ:ہندوستانی سنیما میں 1921ء
زمرہ:ہندی زبان کی فلمیں